בסרנגטי מתקיימת "הנדידה הגדולה" הדו-שנתית של לוחכי עשב; אחת מהנדידות היבשתיות הגדולות ביותר של בעלי חיים בכדור הארץ. בסביבות חודש אוקטובר, כשני מיליון פרסתנים נודדים מהגבעות הצפוניות של הסרנגטי אל עבר הערבות הדרומיות, תוך כדי חציית נהר המארה, בעקבות הגשמים והעשב הטרי, שצומח בזכות מימיהם. בערבות הדרומיות הפוריות מעמידים רבים מהפרסתנים צאצאים. בחודש אפריל הפריטים חוזרים בנדידה לצפון, וחוצים את נהר המארה פעם נוספת. הנדידה מעמידה לבעלי החיים תלאות רבות, ורבים מהם אינם שורדים אותה. כ-250,000 גנואים מתים מדי שנה במהלך המסע מטנזניה אל מסאי מארה, מרחק של כ-800 קילומטרים. סיבות המוות הנפוצות ביותר בעת זו הן פציעות, אפיסת כוחות, או נפילה כטרף. החתולים הגדולים המצויים בסרנגטי ותניני היאור השורצים בנהר המארה מהווים עבורם טורף עיקרי. אחד ההסברים המשוערים למנגנון הניווט של בעלי החיים הנודדים הוא אוזן רגישה, המסוגלת לקלוט את התדרים הנמוכים שמחוללים גשמים וסערות, גם כאשר הללו רחוקים מהם עשרות קילומטרים.
בסמוך לסרנגטי נמצא אתר מורשת עולמית אזור השימור נגורונגורו, בו נמצאו מאובני האדם הקדומים ביותר.
באזור נפוץ מנהג ניומבה נטובהו.
אינדקס מילר
בקריסטלוגרפיה, אינדקס מילר הוא שיטת סימון המשמשת לתיאור מישורים וכיוונים בסריג של גביש. הסימון קרוי על-שמו של המינרלוג ויליאם האלוס מילר.
כדי לתאר באופן חד-משמעי סריג תלת-ממדי, יש לקבוע את נקודת הראשית, ואז לבחור לסריג בסיס. הבסיס כולל שלוש נקודות במרחב, והחצים המוליכים מן הראשית לנקודות אלה הם וקטורי השריג, formula_1. כל נקודה של הסריג אפשר להציג, באופן יחיד, כצירוף ליניארי formula_2, כאשר המקדמים formula_3 הם מספרים שלמים. הסימון formula_4 מתייחס לישר העובר דרך הראשית ודרך הנקודה x לעיל, וכולל, לפיכך, גם את נקודות הסריג formula_5, וכן את formula_6.
כדי לאתר את הישר formula_4 על הסריג, יש לדעת מהם וקטורי הבסיס שנבחרו. בדרך כלל בוחרים בסיס פרימיטיבי; עם זאת, כאשר מדובר בסריגים קובייתיים, מקובל לבחור בסיס אורתוגונלי, שבו הווקטורים מאונכים זה לזה, למרות שביחס לבסיס כזה יש נקודות בעלות מקדמים הרחוקים כדי 1/2 ממספר שלם. ניתן להבטיח שהמקדמים באינדקס מילר יהיו תמיד שלמים וזרים הדדית, משום שהישר תלוי רק ביחסים שבין המקדמים; כך גם עבור הסימונים הנוספים, המתוארים להלן.
הביטוי formula_8 (סוגריים עגולים, במקום מרובעים) מתאר מישור. באופן פורמלי, זהו מישור האפסים של הפונקציונל formula_9, כאשר formula_10 הם הפונקציונלים הבסיסיים, המוגדרים על ידי formula_11, כאשר formula_12 היא הדלתא של קרונקר. במכפלה הפנימית של הסריג, זהו המישור המאונך לווקטור x; הוא כולל את כל הנקודות formula_13 שמקדמיהן מקיימים את המשוואה formula_14. באינדקס מילר מקובל לכתוב formula_15 במקום formula_16, כאשר a מספר חיובי. כך למשל, formula_17 מייצג את המישור הנפרש על ידי הווקטורים formula_18 ו- formula_19.
בנוסף לסימון שהוצג לעיל, מקובל להשתמש בסימון formula_20 כדי לייצג את כל המישורים המתקבלים מ- formula_8 על ידי פעולת חבורת הסימטריות של הסריג; בדומה, formula_22 מתייחס לכל הישרים המתקבלים על ידי סימטריות מ- formula_4.
ישרים ומישורים בגביש.
הישרים והמישורים בסריג הם אמנם פיקטיביים (שהרי האטומים בגביש אינם מחוברים זה לזה במוטות קטנים), אולם לצפיפות האטומים במישור יש חשיבות מרובה בנוגע לתכונות הפיזיקליות של הגביש. בין אלה, אפשר למנות את התכונות האופטיות, את תכונות ההולכה, הריאקטיביות, מישורי השבירה, ועוד.
StarCraft II
Starcraft 2
Starcraft II
נאנסי עג'רם
נאנסי עג'רם (בערבית: نانسي عجرم; נולדה ב-16 במאי 1983) היא זמרת לבנונית נוצרייה. נוסף על פרסומה הרב במדינות ערב, מופיעה עג'רם גם בארצות הברית ובאירופה ובעבר פרסמה את חברת קוקה-קולה בקרב הציבור הערבי.
קריירה מוזיקלית.
עג'רם נולדה ברובע אשרפייה של העיר ביירות. היא הבת האמצעית במשפחה ולה אח שחקן ואחות. בשנת 1994, בגיל 11, הופיעה לראשונה בתחרות הכישרונות הצעירים הלבנונית "נוג'ום אלמוסתקבל" ("כוכבי העתיד") וזכתה במקום הראשון.
בשנת 1998 הוציאה עג'רם את אלבומה הראשון "מחתאגה לכ" (זקוקה לך), בגיל 15. כעבור שלוש שנים, בשנת 2001, הוציאה את הסינגל "שיל עיונכ עני" (תעיף ממני ת'עיניים). שני התקליטים הצליחו, אם כי לא הצלחה מסחררת.
מתחילת הקריירה שלה ועד שנת 2003 שימש אביה בתפקיד אמרגנה, אז הוחלף באמרגן ג'יג'י למארה. תחת ניהולו הקליטה עג'רם את האלבום "יא סלאם" (כמה טוב) שזכה להצלחה רבה, במיוחד הסינגל "אחצמכ אה" (אכן לועגת לך) אשר הופק עבורו וידאו קליפ בהשראת הסרטים הערבים הישנים. בקליפ משחקת עג'רם בעלת בית קפה המפלרטטת עם לקוחותיה.
בשנת 2004 הוציאה את הסינגל "אה ו-נוס" (כן, ועוד איך) מתוך אלבום מצליח הנושא את אותו השם. בשנת 2006 הוציאה עג'רם את אלבומה "יא טבטב ודלע" שזכה להצלחה רבה ברחבי העולם הערבי ומכיל שירים במספר ניבים של השפה הערבית (ניב לבנוני, מצרי, ואף הניב המדובר במפרץ הפרסי). בעקבות הצלחתו הגדולה של האלבום הפכה עג'רם לזמרת פופ-ערבי מוערצת.
על אף הצלחתה הכבירה ישנם חוגים אסלאמיים המתנגדים לה בטענה שלבושה חשוף והתנהגותה לא צנועה. ב-2007, לפני אחת מהופעותיה במצרים, קיבלה הזמרת מכתב איומים שקרא לביטול הופעתה ודרש ממנה לעזוב את המדינה תוך איום על חייה. עג'רם קיימה את ההופעה אך אסרה על נוכחות צלמים מטעמי בטיחות ולבשה שכפ"ץ מוגן ירי תחת שמלתה.
בשנת 2007 הוציאה עג'רם את אלבומה "שח'בט שח'אביט" שיועד לילדים, אלבום שהתחרה באלבום הילדים של הייפא והבי, הנחשבת למתחרה הגדולה ביותר שלה בלבנון.
בשנת 2010 הופיעה בקליפ הרשמי של המונדיאל של אותה השנה יחד עם הזמר קיינאן עם השיר Waving Flag
עג'רם החלה להיות שופטת בתוכנית הכישרונות ערב איידול החל מהעונה השנייה בשנת 2013, וגם בתוכנית The Voice Kids (שזה "The Voice" בגרסת ילדים) החל משנת 2016.
בשנת 2019 ננסי זכתה בפרס זמרת השנה
בשנת 2021 הוציאה את אלבומה המוזיקלי העשירי, "Nancy 10".
חיים אישיים.
עג'רם נשואה מאז 2008 לרופא השיניים פאדי אלהאשם ולהם שלוש בנות - מילה אלה וליא. בשנת 2020 הואשם בעלה ברצח אדם שפרץ לביתם.
תחנת הרכבת באר יעקב
תחנת הרכבת באר יעקב היא תחנת נוסעים של רכבת ישראל המשרתת את העיר באר יעקב. התחנה ממוקמת בקילומטר ה-3.751 של מסילת לוד - אשקלון.
היסטוריה.
במסגרת הנחת מסילת הברזל חיפה-קנטרה של הרכבת המנדטורית, הונחה מסילה בין ראשון לציון ולוד דרך חוות שפון, היא "ביר סאלם" (بئر سالم). בתחילה הוקמה תחנה ליד חוות שפון, אולם לבקשת תושבי באר יעקב הועברה התחנה יותר קרוב למושבתם.
תיאור התחנה.
בתחנה קיימים שני רציפי צד, ושתי מסילות המשרתות אותם. התחנה היא תחנת ביניים והתנועה ממנה אפשרית לשני הכיוונים. הכניסה לתחנה והיציאה ממנה אפשרית משני הצדדים באמצעות מעבר תת-קרקעי העובד במקום.
גביע מיטרופה
גביע מיטרופה (Mitropa Cup) היה אחד מטורנירי הכדורגל הראשונים שהפגישו קבוצות כדורגל אירופאיות בכירות ממספר מדינות במסגרת בינלאומית.
היסטוריה.
קודם להווסדו.
הטורניר הבינלאומי הראשון למועדוני כדורגל הוקם בשנת 1897 בווינה שבאוסטריה. שמו היה "גביע האתגר" והוגה הרעיון היה ג'ון גראמליק האב, ממיסדי "מועדון הכדורגל והקריקט של וינה". בתחרות גביע זו השתתפו מועדוני כדורגל מכל רחבי האימפריה האוסטרו-הונגרית, שלא היו נפגשות לולא נוסד הגביע. הטורניר לא היה פתוח לכל הקבוצות באוסטרו-הונגריה, ורוב הקבוצות שהשתתפו היו משלושת הערים: וינה, בודפשט ופראג. גביע האתגר שוחק עד לשנת 1911 והוא נחשב לטורניר שממנו צמח גביע מיטרופה ויורשיו המאוחרים, גביע אירופה לאלופות וליגת האלופות. הזוכה האחרון בטורניר הייתה "וינה ספורט קלאב", אחד ממועדוני הכדורגל הוותיקים ביותר באוסטריה, אשר ברשותו נמצא הגביע עד היום.
תור הזהב.
הרעיון להקמת טורניר גביע אירופי החל לקרום עור וגידים לאחר מלחמת העולם הראשונה, שהביאה להתפרקותה של האימפריה האוסטרו-הונגרית. עיקר הרעיון היה להפגיש קבוצות ממדינות מרכז אירופה, שכן באותה תקופה הן היו קבוצות הכדורגל המובילות. בתחילת שנות ה-20 הציגו מדינות אלה, לראשונה כמדינות עצמאיות, ליגות כדורגל מקצועניות: אוסטריה החל בשנת 1924, הונגריה ב-1925 וצ'כוסלובקיה ב-1926. במטרה לחזק את הדומיננטיות של מדינות אלה בכדורגל האירופי, ולתמוך כלכלית בקבוצות המקצועניות, הוחלט להציג את גביע מיטרופה בפגישה בוונציה ב-17 ביולי 1927, בהמשך ליוזמה של יושב ראש התאחדות הכדורגל האוסטרית, המאמן היהודי הוגו מייזל. באותו הסכם הוחלט גם על הקמת אליפות אירופה לאומות, שבשונה מגביע האתגר וגביע מיטרופה לא נועדה להיערך בכל שנה. המשחקים הראשונים של גביע מיטרופה נערכו ב-14 באוגוסט באותה השנה.
בתחילה, שתי קבוצות מאוסטריה, מהונגריה, מצ'כוסלובקיה ומיוגוסלביה נכנסו לתחרות שנערכה בשיטת גביע (המפסיד יוצא). הקבוצה הראשונה שזכתה במפעל הייתה ספרטה פראג מצ'כוסלובקיה. בשנת 1929 החליפו קבוצות מאיטליה את הנציגות מיוגוסלביה. ב-1934 הורחבה התחרות לארבע קבוצות מכל מדינה. מדינות נוספות שהוזמנו להשתתף במפעל היו שווייץ בשנת 1936, ורומניה, שווייץ ויוגוסלביה בשנת 1937. אוסטריה פרשה מהמפעל בגלל האנשלוס בשנת 1938. המפעל התקיים בשנת 1939, בפורמט מצומצם של שמונה קבוצות בלבד (שתיים מהונגריה, מאיטליה ומצ'כוסלובקיה ואחת מרומניה וימוגוסלביה).